Alates 1. jaanuarist 2009 lahendab maksekäsu kiirmenetluse avaldusi Pärnu maakohtu Haapsalu kohtumajas asuv maksekäsuosakond. Enne 1. jaanuari 2009 esitatud maksekäsu kiirmenetluse avaldused menetleb lõpuni see maakohus, kuhu avaldus esitati.    Alates 1. jaanuarist 2009 saab maksekäsu kiirmenetluse  avaldusi nii võlanõudes kui lapse elatisnõudes esitada üksnes elektrooniliselt portaali E-toimik kaudu. Portaali saab siseneda ainult isikutunnistusega (ID-kaardiga) ning E-toimiku kaudu esitatav avaldus tuleb digitaalselt allkirjastada. Elatise nõudmisel maksekäsu kiirmenetluses ei pea tasuma riigilõivu.